cyanic-selkie/wikianc huggingface dataset:
ג'אליל אוקפור
נבחרת ארצות הברית
מגיל 16 הוא חבר בנבחרות הצעירות של ארצות הברית. ב-2011 זכה עם הנבחרת באליפות אמריקה עד גיל 16, הוא רשם באליפות ממוצעים של 14.6 נקודות, 9.2 ריבאונדים ו-1.6 חסימות למשחק. ב-2012 זכה עם נבחרת ארצות הברית באליפות העולם עד גיל 17, באליפות רשם ממוצעים של 13.5 נקודות ו-8.2 ריבאונדים למשחק, ונבחר ל-MVP של הטורניר. ב-2013 זכה עם הנבחרת באליפות העולם עד גיל 19 שהתקיימה בפראג. הוא רשם באליפות ממוצעים של 10.8 נקודות ו-4.8 ריבאונדים למשחק ונבחר לחמישיית הטורניר.
דייב הולנד
דייב הולנד (באנגלית: Dave Holland; נולד ב-1 באוקטובר 1946) הוא נגן קונטרבס בריטי החי ופועל מאז סוף שנות השישים בארצות הברית. הולנד גם מוביל הרכב ביג בנד ובעל חברת תקליטים פרטית בשם Dare2.
יואכים סימון
תולדות חייו
הואיל ובפרנקפורט לא היה סניף של "הבונים", הצטרף סימון לפעולות של תנועת "ורקלויטה" (Werkleute), תנועת נוער יהודית-גרמנית שנוסדה בשנת 1932 ופעלה בגרמניה ובארץ-ישראל עד להצטרפות חבריה בשנת 1938 לתנועת ״השומר הצעיר״. "הוא לא אהב אותם ומתח עליהם ביקורת רעיונית" סיפר אהרוני. סימון היה בודד והִתְאַוָּה לחבר כפי שמשתמע ממכתבו לבן גילו שאיתו החליף באותה עת מכתבים: "אני בודד נורא" (furchtbar einsam), "וכך בעצם, הייתי תמיד. אני מה שקוראים ׳מיודד׳ עם כולם, אך ידיד שאני מתאר לי אותו, לא מצאתי ומכך אני סובל."
המשך לימודיו (כיתה י"ב ובחינות הבגרות) הוא יכול היה לעשות רק בברלין, מסיבות ענייניות ומשפחתיות גם יחד. הוא שמח לחזור לברלין, ונקלט בבית הספר היהודי-דתי לשנה אחת כדי להשלים את לימודיו. היקלטותו לשנה אחת בלבד מעידה על נכונותו להסתגל למסגרת זרה וחדשה ועל כישוריו. ב-3 שנות לימודיו בילדותו בבית הספר היהודי-חילוני בברלין, הוא לא למד לימודי קודש. בן דודו אהרוני העיד שאת לימודי הקודש שלו למד לבד - במקום לשחק כדורגל או לקרוא ספרות בלשית הוא ישב ולמד לימודי קודש.
חוות ההכשרה באלגוט
באחד הימים של ראשית חודש נובמבר 1938, דפקו על דלתו בלילה באופן פתאומי. היו אלה קולות גסים של גרמנים שפקדו על חברי ההכשרה להתאסף ברחבה שלפני הבית. (חברה הצליחה להגניב לו מעט בגדים חמים וספר תנ"ך זעיר). חבריו, חברי ההכשרה נדחסו למכוניות שהביאו אותם למחנה הריכוז בוכנוואלד. חודש ימים שהה יחד עם חבריו במחנה הריכוז. "לאחר ארבעה שבועות של היעדרות", בלשונו הקלילה הסביר ״שושו״ במכתב הראשון ששלח לאחר ששוחרר הם חזרו "בריאים ושלמים" (volling gesund und wohlbehalten), כי לצעירים "לא היה כל כך נורא". במכתבים שכתב לחברו ג׳אקומו לא סיפר על החוויה הקשה שעבר במחנה הריכוז. אולם, כעבור מספר שנים נודע ממכתביו לטוני אלמנתו של אביו, סיפר על תחושת האבל האופפת אותו כל אימת שקרבים ימי הזיכרון לאב. מכתבו האחרון לטוני נשלח מפאריס היה לרגל יום הולדתו של ״פריץ״ סימון שחל ב-15 בינואר, ובנוסף בירך אותה לחג המולד. "פריץ" היה אחד מכינויי המחתרת של סימון לזכר אביו.
המעבר להולנד
בחודש מארס 1939, מספר חודשים לאחר הגיעו להולנד, הכינו הפלגה מהולנד של אוניית המעפילים ״דורה״. הייתה זו פעם ראשונה בתולדות "עלייה ב'". רוב ותיקי ״החלוץ״ בהולנד היו בין העולים. אולם סימון, האנמן וחברים אחרים לא נכללו בין העולים לאנייה כיוון שעדיין לא צברו מספיק ותק בהכשרתם המקצועית. הקריטריונים לצבירת הוותק היו לפחות שנתיים של הכשרה רצופה במקום כתנאי לעלייה. הפלגת האונייה תוכננה לצאת באביב אלא שההפלגה נדחתה לקיץ, ובשל כך גם הוגדל מספר העולים. ל״שושו״ וחבריו היה סיכוי לעלות על הספינה, אך הוא בוטל. "דורה" הגיעה לחופי הארץ ב-12 באוגוסט, שבועיים לפני פרוץ מלחמת העולם השנייה. כך נסגרה בפניו ההזדמנות האחרונה לעלייה לארץ-ישראל.
המעון בלוסדרכט
העבודה בחלקת האדמה "הבריאה את ׳שושו׳ מבחינה גופנית ונפשית". המודעות לכוחו ולמגבלותיו, שאת ניצניה כבר גילה בתקופת נעוריו, לא הניחה לו, והיא הוסיפה וטלטלה אותו כל תקופת פעילותו בלוסדרכט, מפני שדווקא כאן הוא יכול היה לגלות את כוחו העיקרי. ״שושו״ חש בלבו בצער שאינו מצליח ליצור קשר אישי והדוק עם חניכיו, כפי שהיה רוצה וכפי שהם לסברתו זקוקים לו. היו ימים שהלין על כך כי חולשתו נמדדת דווקא בהיעדר סמכותיות. הוא סבור היה שאין אפשרות לרכוש את הסמכות הזו הדרושה לו כל כך. כל עוד נמשכה עבודתו, נמשכים היו גם לבטיו וחשיפת חולשותיו, אף על פי שידע היטב, ש"למעשה יש בעבודה שלי יותר הצלחה ממה שחושבים ורואים ברגע מסוים". לאורך כל הזמן קבל ״שושו״ על כך, שעבודתו החינוכית, ועסקנותו ב״החלוץ״ הרחיקה אותו מהעבודה הגופנית, שהייתה לא רק חובה מוסרית אלא גם צורך אישי עבורו.
אדיסון אסקונה
קריירה
ב-26 בינואר 2021, אינטר מיאמי הודיעה על צירופו של אסקונה כשחקן בית. ב-2 במאי 2021, ערך אסקונה את הופעת הבכורה שלו ב-MLS נגד נאשוויל והפך לשחקן הביתי הראשון של אינטר מיאמי ששיחק ב-MLS. ביולי 2022, אסקונה הושאל למועדון אל פאסו לוקומוטיב מליגת ה-USL, לשארית עונת 2022.
קרב אום-אל-האנה (1916)
קרב שייח' סעד
ב-3 בינואר 1916 יצא כח בריטי, בפיקודו של פנטון איילמאר, לתקוף את קו ההגנה הראשון של הטורקים שהתחפרו בעיירה שייח' סעד. הקרבות נערכו על שתי גדות החידקל ועד 9 בינואר הצליחו הבריטים לפרוץ את קו ההגנה הטורקי. ניצחון זה הושג במחיר גבוה של כ-4,300 פצועים וחללים וזאת בזמן שהיחידות הטורקיות נסוגו באופן מסודר לקו ההגנה השני בשפך של ואדי לחידקל. תחת הלחץ של ג'ון ניקסון להמשיך בפריצת הדרך לכות יצא איילמר, זמן קצר לאחר סיום קרב שייח' סעד, לפריצת קו ההגנה השני שנפרס כ-15 ק"מ במעלה הנהר בנקודה שבה מתחבר ערוץ ואדי, שזורם מצפון, לחידקל.
מטמן
מַטְמֵן (באנגלית: Tea cosy) הוא כיסוי לקנקן תה שנועד לשמור על חום בתוך הקנקן למשך זמן רב. מטמנים עשויים בדרך-כלל מבד ולרוב סרוגים מצמר. התיעוד הראשון למטמן הוא מבריטניה, משנת 1867.
אל-מהדי בן עטיה
נבחרת לאומית
בן עטיה ייצג את נבחרת צרפת הצעירה (ארץ הולדתו) עד גיל 18, אך מאוחר יותר הצטרף לנבחרת מרוקו (בשל מוצאו מאביו) שעד גיל 20. ב-19 בנובמבר 2008 שיחק את המשחק הבינלאומי הראשון שלו בבוגרים של נבחרת מרוקו, נגד נבחרת זמביה, כאשר נכנס כמחליף במחצית השנייה.
איילט טמשוואר
היסטוריה
האיילט הוקם בשנת 1552, כאשר טירת טמשוואר ההונגרית שהוגנה על ידי כוחותיו של אישטוואן לוסונצ'י נכבשה על ידי הכוחות העות'מאניים בראשות קארה אחמד פאשה ב-26 ביולי 1552 והתקיימה עד 1716, אז נכבשה על ידי המלוכה ההבסבורגית. באיילט משל ואלי (מושל) או ביילרביי (לפעמים עם עמדה של פאשא או וזיר), שמשכנם היה בטירת הוניאדי לשעבר בטמשוב. בשנת 1718 כבשו ההבסבורגים את האזור והקימו פרובינציה חדשה באזור זה, ששמה באנאט טמשוואר.
KinoPoisk
לאתר גם כמה תכונות של רשתות חברתיות והוא נחשב לאחד מפורטלי הקולנוע הפופולריים ביותר באינטרנט בשפה הרוסית כשהוא מדורג במקום 12 בדירוג Alexa של אתרים רוסיים החל מיולי 2019. האתר מושווה לעיתים קרובות לבסיס הנתונים IMDb.
אלפבית אורדו
אותיות מנושפות
להלן רשימת האותיות אשר עליהן חל הנישוף (לאחר הוספת ھ להדגש הנישוף):
בורה קוסטיץ'
המפגשים מול נבחרת ישראל
במשחקים הקדם אולימפיים לקראת אולימפיאדת רומא (1960), שובצה נבחרת ישראל בבית שכלל גם את נבחרות יוון ויוגוסלביה. באוקטובר 1959, באצטדיון רמת גן, סיימו ישראל ויוגוסלביה בתיקו 2:2. כבשו סטלמך לישראל וקוסטיץ' ליוגוסלביה, כל אחד שני שערים. באפריל 1960 שיחקו שתי הנבחרות בבלגרד וישראל הפתיעה בניצחון 2:1 ועלתה לראשות הבית. אולם, יוגוסלביה ניצחה את יוון במשחק המכריע 5:0 (שער אחד לקוסטיץ') ועלתה לטורניר האולימפי.
Techno Cumbia
ביקורת והצלחה
השיר זכה לשבחים ממבקרי המוזיקה שהוא אחד מהשירים הטובים ביותר באלבום. מומחים האמינו כי הטכנו-קומביה הצליח לחדור לשוק המוזיקה האורבנית אודות לסלינה. השיר הגיע למקום הרביעי במצעד השירים הלטינים של בילבורד ובמצעד השירים המקסיקניים האזוריים והגיע למעמד פלטינה לטינית בארצות הברית. השיר קיבל את פרס שיר השנה לשיר הקרוסאובר הטוב ביותר בטקס פרסי מוזיקת הטחאנו ואף היה מועמד לפרס נוסף בטקס בקטגוריית קליפ השנה. בנוסף הוא גם היה מועמד לפרס BMI פופ בקטגוריית סינגל השנה.
אוניברסיטת דרהאם
אוניברסיטת דרהאם חברה בארגונים אקדמאיים רבים, ובהם קבוצת ראסל, איגוד אוניברסיטאות חבר העמים הבריטי, קבוצת קוימברה ורשת אוניברסיטאות מטאריקי. מבין אנשי הסגל של המוסד, נמנים כ-17 חברי האקדמיה הבריטית ו-14 חברי החברה המלכותית. מבין בוגרי האוניברסיטה הידועים ניתן למנות את אליסטר פותרג'יל, הרולד שיפמן, הרולד ג'פרי ומילטון מרגאי.
יעקב אפשטיין (פסל ישראלי)
יעקב אפשטיין (1921 – 1 בדצמבר 2003 ) היה פסל ישראלי יליד פולין.
הבחירות לפרלמנט ולנשיאות טורקיה (2023)
בחירות 2018
הבחירות הללו הביאו לניצחון של הנשיא המכהן רג'פ טאיפ ארדואן, שכיהן בתפקיד מאז 2014. מפלגת הצדק והפיתוח (AKP) איבדה את הרוב המוחלט שלה באספה הלאומית הגדולה של טורקיה לראשונה מאז יוני 2015, ואילצה אותה להסתמך על שותפתה לקואליציה, מפלגת התנועה הלאומית (MHP) של דבלט בחצ'לי, על מנת להעביר חקיקה.
דיון על דחיית מועד הבחירות
כמאל קיליצ'דראולו ממפלגת האופוזיציה מפלגת העם הרפובליקנית (CHP) הגיב להצהרה של ארינס כי החוקה לא תספק אפשרות לדחות את הבחירות אלא במקרה של מלחמה. ובנוסף, מוסטפא טולגה אוזטורק מהמפלגת הטוב טען שרק לפרלמנט יש סמכות לדחות בחירות וסלהאטין דמירטאש מהמפלגה הדמוקרטית העממית (HDP) הביע חשש שצעד כזה יביא להפיכה פוליטית.
בריתות פוליטיות
מפלגת הצדק והפיתוח (AKP) ומפלגת התנועה הלאומית ׁ(MHP) הכריזו על ברית העם. ה-MHP הודיעה בעבר כי יתמוך בבחירתו מחדש של ארדואן לנשיאות ופתוחה להתמודד בבחירות עתידיות תחת דגל ה-AKP. מפלגת האחדות הגדולה (BPP) ומפלגת הרווחה החדשה (YRP), מפלגות הדוגלת באיסלמיזם היו גם חלק מהברית.
לורן רידלוף
קריירה
לאחר מכן גילמה לורן בתפקיד ראשי את דמותה של קוני בשתי עונותיה האחרונות של הסדרה "המתים המהלכים", ולוהקה ביולי 2019 לתפקיד גיבורת-העל מאקארי בסרט הלייב אקשן "נצחיים", המהווה חלק מזיכיון היקום הקולנועי של מארוול.
זמן הזילות
עלילה
הספר מתחיל בנקודה בה הסתיים הספר הקודם, בה הקוסמת ינפר מוונגרברג לוקחת תחת חסותה את סירי, "ילדת ההפתעה" של גראלט מריוויה, על מנת לסייע לה לשלוט בכוחות הקסם שלה. ינפר מעוניינת לקחתה אל בית הספר הגבוה לקוסמות "ארטוזה" הנמצא על האי ת'אנאד במטרה שתתחנך שם באמנות הקסם, בעוד שינפר עצמה נדרשת להגיע אל האי ת'אנאד על מנת להשתתף שם בכינוס קוסמים רב משמעות והרה-גורל.
סירי וינפר בגורס ולן
בינתיים, ינפר וסירי ממשיכות את מסען לעבר ארטוזה כאשר בדרך לשם הן עוצרות בעיר הנמל "גורס ולן" שבממלכת טמריה. בזמן שהיא נפגשת שם עם ידידה הוותיק, גמד בנקאי בשם מולנאר גיאנקארדי, מרשה ינפר לסירי להסתובב מעט בעיר, כאשר ילווה אותה גמד בשם פאביו, מאנשיו של מולנאר.
ההפיכה בת'אנאד
גראלט יוצא אל עבר שדה הקרב על מנת להציל את ינפר וסירי אך נעצר על ידי דייקסטרה, וגראלט נאלץ להכריע את דייקסטרה על ידי עיקום קרסולו. תוך כדי הלחימה, נמלטת סירי מהמקום אל עבר מגדל גבוה בשם "מגדל השחפים" המצוי במרכז האי, לאחר שהיא פוגשת ב"אביר השחור" המוכר מסיוטיה. מאוחר יותר, פוגש גראלט באביר השחור, המזהה עצמו כקאהיר, קצין בכיר בשירות נילפגארד. גראלט מתכוון להרוג את קאהיר, אך קאהיר מגלה לגראלט כי הוא למעשה עזר לסירי להימלט מסינטרה לפני שנים רבות ובכך הציל את חייה.
גראלט בברוקליון
זמן מה לאחר המאורעות בת'אנאד, מגיע דנדליון אל יער ברוקליון, שם הוא מוצא את גראלט הנמצא תחת טיפולן המסור של הדריאדות השוכנות ביער. דנדליון מעדכן את גראלט בחדשות: ממלכות אדירן, ליריה וריוויה נפלו לידי האימפריה, ופולטסט מלך טמריה חתם על הסכם שביתת נשק עם הקיסר תמורת שמירה על ממלכתו; הקוסמת האלפית פרנצ'סקה פינדבייר הפכה למלכת "עמק הפרחים" שהפכה למדינת חסות של האימפריה, בתמורה לכך שכוחות הסקויט'אל יישארו תחת פיקודו של הקיסר.
עיבודים
גרסה מוקלטת של הספר יצאה לאור בפולין בשנת 2015. בהפקת ההקלטה השתתפו עשרות שחקני קול, תוך שימוש במוזיקה ואפקטים מיוחדים.
ג'יימס גיילס
ביוגרפיה
לאחר מכן הפך לחבר באקדמיה הסקוטית המלכותית ונבחר למועצה של מועדון ספאלדינג. ההצלחה במקצועו העניקה לו עד מהרה יוקרה וכסף. הוא גר בשכנות לאחותו ג'יין ובעלה ג'יימס רוברטסון. גיילס היה אדם מוכשר, הוא הצטיין לא רק כאמן נוף וצייר דיוקנאות, אלא גם כמתכנן ערים ומעצב נוף, ותכנן פרטים בולטים באברדין כמו פסל דמטר מעל בית סימפסון והאובליסק, שניצב בעבר במכללת מרישאל. אבל מעל הכל ג'יימס ג'יילס היה צייר נוף.
כמה מיצירותיו הטובות ביותר מיוצגות על ידי רישומים של טירות אברדנשייר שפורסם לאחר מותו, בהזמנת הלורד אברדין. האוסף מורכב מסדרה של כתשעים רישומים בצבעי מים, שהושלמו בין 1838 ל-1855. הם מבוצעים בצורה מבריקה, ומעניקים רושם טוב למבנים הסקוטיים הישנים הללו. רוב התמונות המקוריות שמורות בחדר ג'יימס גיילס בבית האדו, והעתקים של הסט כולו פורסמו ב-1936.
יחסי מוזמביק–ספרד
שיתוף פעולה
שיתוף פעולה בפיתוח הוא תחום מרכזי בנוכחות ספרדית במוזמביק, שמסגרתו הכללית כלולה בהסכם הבסיסי לשיתוף פעולה מדעי וטכני ובפרוטוקול הנספח שלו לחוק מומחים לשיתוף פעולה, שנחתם בדצמבר 1980. על פי הסכם זה, מאז 1989 נערכו ישיבות רצופות של הוועדה המעורבת, האחרונה שבהן ביוני 2005 במפוטו (הוועדה המעורבת VI, 2005–2008).
רביזור
רביזור (ברוסית: Ревизор; שמשמעו: מבקר), הוא מחזה סאטירי פרי עטו של המחזאי הרוסי יליד אוקראינה ניקולאי גוגול. המחזה פורסם במקור ב-1836 ובמהדורה מתוקנת ב-1842. הוא מבוסס על אנקדוטה שכנראה סיפר פושקין לגוגול.
גרסאות אופראיות
גיזלהר קלבה (Giselher Klebe) (2009-1925): הצגת הבכורה של האופרה Chlestakows Wiederkehr שלו הועלתה לראשונה בלאנדסתיאטר, בדטמולד ב-2008.
בית הקברות של נשר
בית הקברות של נשר למרגלות הר טללים נחנך ב-11 במרץ 1965.
אמרוללה סאלח
בעבר כיהן כסגן הנשיא החמישי הראשון של אפגניסטן בשנים 2020—2021, וכשר הפנים של אפגניסטן בשנים 2018–2019, היה ראש מינהל הביטחון הלאומי (מנגנון ביטחון הפנים) משנת 2004 ועד להתפטרותו בשנת 2010. ב-17 באוגוסט 2021 הצהיר סאלח על עצמו כממלא מקום נשיא אפגניסטן.
ראש הביטחון הלאומי האפגני
בתחילת 2010, פנה גבר אפגני לביטחון הלאומי האפגני בטענה שהוא מייצג את מפקד הטליבאן הבכיר מולא אכאתר מוחמד מנצור. הוא הציע מכתב שנכתב לכאורה על ידי מנצור, ולדבריו, מנצור מעוניין לפתוח ערוץ למשא ומתן. אנשי סאלח החלו לבדוק את אישוריו של השליח כביכול, פסקו שהם כוזבים וסגרו את התיק. לאחר מכן פנה האיש למוסדות ממשלתיים אפגנים אחרים. סאלח מספר, "כשנודע לי שהוא עובר דרך אחרת, הזהרתי את הממשלה שאם זה אמינוללה, אם הוא טוען זאת, ואם זה הבחור הזה, תאמינו לי שהוא לא מייצג אף אחד; זו הונאה... הזהרו. זה לא מנסור. אבל הייתה תפיסה שאמרוללה מתנגד לשיחות, אז בואו נשאיר אותו בצד". הגבר האפגני, שהתגורר בפקיסטן שבה נמצאת מועצת ההנהגה של הטליבאן, ערך לאחר מכן שלוש פגישות עם בכירי נאט"ו ועם גורמים רשמיים באפגניסטן. לאחר שהוטס מפקיסטן לקאבול במטוס נאט"ו, נפגש האיש עם הנשיא כרזאי בארמון הנשיאות. בסוף 2010, התברר שהנציג כביכול של מנצור הוא מתחזה כפי שהזהיר סאלח בעבר. ב נכתב: "בפרק שאפשר היה להסיר אותו מרומן ריגול, אמריקאים ואנשי ממשל אפגנים אומרים כעת שהגבר האפגני היה מתחזה". ב-6 ביוני 2010, סאלח התפטר ממינהל הביטחון הלאומי בעוד אטמר התפטר ממשרד הפנים. התפטרות השניים הובילה לחששות נרחבים בקרב מומחים באפגניסטן. דאגות נשמעו לגבי הכיוון שאליו המדינה נעה.
בשנת 2007 זיהו האפגנים באופן ספציפי שני בתים בטוחים של אל-קאעידה במנשרה, עיירה המרוחקת קילומטרים בלבד מאבוטבאד, מה שהוביל אותם להאמין שבן לאדן מסתתר שם. אבל סאלח אומר כי נשיא פקיסטן פרבז מושארף דפק בכעס את אגרופו על שולחן כאשר סאלח הציג בפניו את המידע במהלך פגישה בה השתתף גם נשיא אפגניסטן. לדברי סאלח, "הוא אמר, 'האם אני נשיא רפובליקת בננות?' אחר כך פנה לנשיא כרזאי ואמר, 'מדוע הבאת את הבחור הפנג'שי הזה ללמד אותי מודיעין?'"
אאורפטור
תיאור
כאמור, הפלאונטולוגים מעריכים שאאורפטור היה אוכל-כול. הוא היה אצן מהיר, וכאשר תפס טרף בידיו הזריזות הוא השתמש בטפריו לקרוע אותו לגזרים. בניגוד לדינוזאורים טורפים מאוחרים יותר, הוא היה חסר מפרק החלקה בלסת התחתונה שלו, שתפקידה היה להחזיק טרף גדול. שיניו היו מגוונות (הטרודנטיות): רק חלק משיניו, בעיקר בלסת העליונה, היו מעוקלות ומשוננות, והיו לו שיניים דמויות כפית בלסת התחתונה, שאפיינו דמויי זאורופודים. לאאורפטור היו ארבע שיניים בלסת הקדמית העליונה (premaxilla) ו-18 שיניים בלסת (maxilla).
מכונת הזמן (סרט, 2002)
תקציר העלילה
לאחר שלמד מווקס על מקום משכנם של המורלוקים, חודר אלכסנדר לממלכתם התת-קרקעית, אך הוא נלכד ומושלך לאזור בו מארה יושבת, כלואה בכלוב. אלכסנדר פוגש באובר־מורלוק (על־מורלוק), דמוי־אדם מפלצתי חכם ומנהיג המורלוקים, המסביר לו כי המורלוקים הם הצאצאים האבולוציוניים של בני האדם, אשר שהו מתחת לאדמה לאחר שהירח החל מתפרק. זאת בעוד האלוי התפתחו מבני האדם שנשארו על פני הקרקע. העל־מורלוקים הם מעמד של טלפתים, השולטים במפלצות הטורפות וניזונות מאלוי. על־מורלוק מסביר לאלכסנדר כי הוא אינו יכול לשנות את גורלה של אמה, כי מותה הוא מה שדחף אותו לבנות את מכונת הזמן מלכתחילה, ואם יציל אותה - יגרום הדבר לפרדוקס של מסע בזמן. אלכסנדר נכנס אל מכונת־הזמן, אותה העבירו המורלוקים אל המחילה, ומתכונן לשוב הביתה. אולם באופן פתאומי, מושך אלכסנדר את על־מורלוק אל תוך המכונה, הנושאת את שניהם יחד אל העתיד, תוך מאבק זה בזה. בשארית כוחותיו, משליך אלכסנדר את על־מורלוק אל מחוץ לתחום השפעת המכונה, וזה האחרון מתפרק לרסיסים ומת כתוצאה מהזדקנות מואצת. אלכסנדר נעצר בשנת 635,427,810, החושפת בפניו כיצד המורלקים השתגעו והכחידו בהמונים את בני האדם בעולם.
אפקטים מיוחדים
דמויות המורלוקים (על פי הסיפור, דמויי-אדם המיישבים את כדור הארץ בעתיד) גולמו באמצעות שחקנים שלבשו תלבושות המסתירות את פניהם. בסצנות בהן הם רצים על ארבע, במהירות הגבוהה יותר מכפי שבן-אדם מסוגל, חברת האפקטים המיוחדים Industrial Light & Magic יצרה גרסאות CGI של היצורים. סצנות רבות של מסע בזמן נעשו במלואן באמצעות מחשב. כמו כן, צוות האפקטים עשה שימוש באלגוריתם דיגיטלי על מנת לדמות כיצד הנוף של כדור הארץ משתנה במשך מאות שנים. עבור כמה אפקטים של תאורה המשמשים את בועת הזמן הדיגיטלית שסביב מכונת הזמן, פותח ב-ILM פורמט ארוך מן המקובל עבור טווח צבעים, אשר נקרא rgbe (אדום, ירוק, כחול, ערוץ המעריך).
ביקורות ותגובות
הסרט זכה בעיקר לביקורות שליליות, ולציון 29% באתר ריכוז הביקורות Rotten Tomatoes, מתוך 148 ביקורות. מבקרים רבים העדיפו את הסרט המוקדם יותר או את הרומן המקורי, דבר המרמז כי לסיפור החדש חסר את הלב שהיה ליצירות המוקדמות יותר. ויליאם ארנולד מהעיתון "סיאטל פוסט אינטליג'נסר", אשר כתב בנימה חיובית יותר על הסרט, ציין כי חסרים בו "הפשטות והקסם של סרטו של ג'ורג' פאל מ-1960, למשל - על ידי הוספת דמויות כגון ג'רמי איירונס כמנהיג המורלוקים". יחד עם זאת, הוא שיבח את הדמות שגילם גיא פירס - נוסע בזמן אקסצנטרי יותר, שהופך בהדרגה מאיטלקטואל מגושם לאדם של פעולה.
ויקטוריה אלכסנדר, מבקרת מטעם אתר האינטרנט Filmsinreview.com, כתבה כי הסרט "הוא סיפור אהבה מסוחרר עם אפקטים מיוחדים טובים, אבל עם עלילה בלתי נתפשת מבחינה הגיונית", תוך ציון כמה חורים בעלילה. ג'יי קאר מהבוסטון גלוב כתב: "האמת היא שוויילס לא כל כך היה סופר אשר הצליח לחדור בכל הנוגע לחקירת הנפש או את הלב האנושי. ספקולציות וגימיקים הם מה שהניעו את ספריו. בסרט זה, במקום לנצל את ההזדמנות להעמיק, הוא נופל לאחור ומסתמך על הגאדג'טים שבו".
שמואל בר
ביוגרפיה
בר שירת בשירות חובה בגדוד 82 בחטיבה 7. השתתף בקרבות מלחמת ששת הימים בחזית הדרום והצטיין בתפקידו כתותחן טנק.
בעקבות הפעולה עוטרו פורת, בלק ובר בצל"ש הרמטכ"ל. לימים הומר הצל"ש של פורת בעיטור העוז ואילו הצל"שים של בר ובלק הומרו בעיטור המופת.
גיץ (כפר)
הכפר ננטש בחלקו בתקופת הכיבוש הטורקי ואוכלס בשנים שלאחר מכן מחדש.
שמואל קרויס
קורות חיים
בשנת 1882 עבר קרויס לבודפשט. תחילה למד שם שנתיים בגימנסיה, ואחר כך למד בבית המדרש לרבנים בעיר, ובמקביל באוניברסיטת בודפשט. בשנת 1889 עבר להשתלם בבית המדרש הגבוה לחכמת ישראל ובאוניברסיטת ברלין. אחר כך למד גם במחלקה התאולוגית באוניברסיטה של העיר גיסן, בה קבל בשנת 1893 את תואר דוקטור לפילוסופיה על עבודתו: "Zur griechischen und lateinischen Lexicographie aus jüdischen Quellen" ("למילונאות היוונית והלטינית מתוך מקורות יהודיים"). עבודתו זו פורסמה בכתב העת Byzantinische Zeitschrift בשנת 1893. באותה שנה הוסמך לרבנות בבית המדרש לרבנים בבודפשט.
מחיבוריו
קרויס גם כתב מאמרים היסטוריים רבים, בהם:
ספרינגבוק (דרום אפריקה)
ספרינגבוק (באנגלית: Springbok; מילולית: "דלגן") היא עיר באזור נמקוואלנד שבצפון-מערב פרובינציית הכף הצפוני בדרום אפריקה. בשנת 2011 התגוררו בה כ-12,800 תושבים.
מתי שם טוב
ביוגרפיה
בהשכלתו האקדמית שם טוב סיים תואר ראשון במדעי המחשב וכלכלה בשנת 1991 ותואר שני במנהל עסקים בשנת 1996, מטעם אוניברסיטת בר-אילן. את דרכו המקצועית החל שם טוב ב-1985 כמנהל פרויקטים בחברת Surecomp (שורוקומפ), בשנת 1988 מונה למנהל פרויקטים בחברה והוצב בהונג קונג. בשנת 1994 מונה לסגן מנהל מטה החברה באירופה, בשנת 1996 קודם לתפקיד סגן מנהל בכיר במסגרת תפקידו הגדיל את מצבת מפתחי החברה, ובשנת 2001 הפך לנשיא החברה. במהלך כהונתו הקים שם טוב מרכז פיתוח עולמי בישראל והגדיל את פעילות החברה בעולם.
מדובר באלבום
רקע
האלבום מורכב מסוגים שונים של הקלטה: חלקו הוקלט באולפן באופן "מסורתי", קטע אחד ממנו הוקלט מהופעה חיה, קטע נוסף הוקלט במהלך חזרה, והשאר בהקלטות הפתוחות.
יחזקאל גרין
מותו
ב-ז' בחשוון תש"ט (9 בנובמבר 1948) הוא נהרג בקרב לכיבוש משטרת עיראק סווידאן כשהזחל"ם שלו תקף את בניין המשטרה ונפגע מפגז חודר שריון.
בארק מצווה
הטקס
טקס בארק המצווה נערך בגילאים משתנים. יש החוגגים לכלבם את טקס בארק המצווה בגיל 13. יש החוגגים את הטקס כאשר הכלב בן 13 בשנות אדם, לרוב בסביבות גיל שנתיים, ואחרים חוגגים לכלבם את טקס בארק המצווה בגיל 13 חודשים. במהלך הטקס הכלבים הזכרים חובשים כיפה, נעטפים בטלית ומוצג בפניהם ספר תורה. חלק מבארק המצוות נערכות בבתי כנסת וחלקן בבתים פרטיים או בסלון לכלבים. לעיתים בארק המצווה נחגגת כחלק מחג הפורים.
בחלק מבארק המצוות הכלבים מולבשים בבגדים שנתפרו במיוחד למידותיהם, ובאמצע העשור השני של המאה ה-21, אף נוצר ביקוש רב לכיפות וטליתות במידות מיוחדות לכלבים.
בתרבות
ב-2014 ערכו שחקן הקולנוע האמריקאי ג'ייסון ביגס, יחד עם אשתו ג'ני מולן, שחקנית אמריקאית ממוצא יהודי, אירוע בארק מצווה לכלבם, לכבוד יום הולדתו ה-13.
ביקורת
רבנים רבים מהזרם האורתודוקסי, הביעו ביקורת חריפה כלפי הטקס, שלדעתם מבזה את היהדות, תוך זיהויו עם העולם הרפורמי, אף על פי שמרבית הרבנים הרפורמים ובתי הכנסת הרפורמים מבקרים את הטקס ורואים בו חילול וביזוי טקס מקודש. כבר בסוף שנות ה-90 יצא כנגד הטקס הרב צ'ארלס (צ'אק) קורולוף, נשיא, במכתב פומבי בו קרא ליהודים רפורמים לדחות את המנהג. בספרה "Blessing of the Animals: A Guide to Prayers & Ceremonies Celebrating Pets" המחברת סוקרת את ההתנגדות הרפורמית והקונסרבטיבית לטקס, ומסכמת כי מדובר ב"התכנסויות חברתיות בעיקר.. שהביאו אנשים חדשים שקודם לכן לא היו חלק מהעולם הדתי אל תוך המוסדות הדתיים".
Last Dance/The Hustle/On the Radio
Last Dance/The Hustle/On the Radio (בעברית: הריקוד האחרון/ההמולה/ברדיו) הוא מחרוזת גרסאות כיסוי, שבוצע על ידי הזמרת סלינה ויצא כסינגל השני מתוך אלבום הפסקול של הסרט אודות חייה. המחרוזת הוקלטה בהופעה חיה ב-26 בפברואר 1995 והיא כוללת מחרוזת של גרסאות כיסוי לשלושה שירים: "Last Dance" של דונה סאמר, "On the Radio" של דונה סאמר ו-"The Hustle" של ואן מקקוי. המחרוזת כללה גם קטעים מהשירים "I Will Survive" של גלוריה גיינור ו-"Funkytown" של Lipps Inc.
סידני פרסטון אוסבורן
ראשית חייו
סידני פרסטון אוסבורן נולד בפיניקס, טריטוריית אריזונה. ב-1898 הוא עבד כעוזר פרלמנטרי זוטר, תפקיד שהיה שמור לנערים בחופשת הלימודים, בבית המחוקקים של הטריטוריה, ובשנים 1903 - 1905 כמזכירו של נציג הטריטוריה לקונגרס של ארצות הברית ג'ון פרנק וילסון. לזמן מה עבד אוסבורן כעיתונאי וכעורך עיתון. ב-1910 הוא שימש כנציג לוועידת החוקה של אריזונה.
קריירה פוליטית
אל על פי שנבחר שלוש פעמים רצופות כמזכיר המדינה של אריזונה בהפרשי קולות גדולים במהלך העשור השני של המאה ה-20, נחל אוסבורן הצלחה פוליטית מועטה במשך שני העשורים הבאים. הוא נוצח בבחירות המקדימות של המפלגה הדמוקרטית למשרת המושל של 1924, באלו של 1938, ובבחירות המקדימות לסנאט של ארצות הברית מול הנרי פ. אשרסט ב-1934. אף על פי שב-1940 הוא ניצח בבחירות המקדימות למשרת המושל בהפרש קטן יחסית, בבחירות הכלליות של אותה שנה הוא ניצח לאחר שגרף 65 אחוזים מקולות הבוחרים.
מבצע ממשי
הגרמנים
הערכות של הפיקוד העליון הגרמני היו שהתקדמות של בעלות הברית דרך הרייכסוואלד תהיה קשה מדי וההסתערות הצפויה תהיה של הארמייה השנייה הבריטית מאזור פנלו. לכן הוצבו שם עתודות להגיב על כך. אלפרד שלם, המפקד הגרמני המקומי, לא הסכים בתוקף, והאמין שהרייכסוואלד הוא הנתיב הסביר יותר. הוא פעל בניגוד להערכות הממונים עליו ולכן דאג שהאזור יהיה מבוצר היטב, חיזק את הגנות קו זיגפריד והעביר בשקט חלק מהעתודות שלו להתקרב לקו ההתקפה הזה, מה שאומר שכוחות עילית טריים היו זמינים עבורו.
מבצע ממשי (קרב הרייכסוואלד)
ההכנות למבצעים הסתבכו בשל מצבם הירוד של הנתיבים המעטים לתוך אזור הריכוז, גודלו הקטן, הצורך לשמור על הפתעה ולפיכך הצורך להסתיר את תנועות הלוחמים והציוד. נבנה גשר רכבת חדש שהרחיב את הגישה לניימכן, הגשר נבנה על פני המז במוק והכבישים תוקנו ותוחזקו. הוטלו הגבלות רציניות ומחמירות על תנועות אוויר ויבשה בשעות היום; ריכוזי חיילים ומקומות אחסון הוסוו.
מבצע בלוקבאסטר
לאחר שהרייכסוואלד נכבש, כוחות בעלות הברית עצרו להתאגד מחדש לפני שהמשיכו בהתקדמותם לעבר הרכס המיוער הוכוואלד, בתוספת קסנטן ממזרח לו, על מנת לחבור אל הארמייה האמריקאית התשיעית. השלב הזה נקרא מבצע בלוקבאסטר. כמתוכנן, המבצע התחיל ב-22 בפברואר כאשר הדיוויזיה ה-15 (הסקוטית) תקפה יערות צפונית-מזרחית לוצה (Weeze), והמשיך יומיים לאחר מכן, ב-24 בפברואר, כאשר הדיוויזיה ה-53 (הוולשית) תתקדם דרומה מגוך, תכבוש את וצה ותתמשיך לכיוון דרום מערב. לבסוף, ב-26 בפברואר, פתח הקורפוס הקנדי השני את המבצע שנועד להתגבר על ההגנות הגרמניות המבוססות על הוכוואלד ולאחר מכן להתקדם לקסנטן.
לאחר מכן
לאחר המלחמה, אייזנהאואר העיר כי "זו הייתה חלק מהלחימה החריפה ביותר של המלחמה כולה" ו"קרב עיכוב מר שבו היה צריך להכריח את האויב לסגת חצר אחר חצר". מונטגומרי כתב "חיילי הצנחנים של האויב נלחמו בקנאות שאינה מצטיינת בכל עת במלחמה" ו"עוצמת האש מכלי נשק האויב הייתה הכבדה ביותר שנפגשה עד כה על ידי חיילים בריטיים במערכה".
אביבה גלעדי
אביבה גלעדי (בהונגרית: Fischmann Éva; באנגלית: Aviva E. Gileadi, 26 בנובמבר 1917, בודפשט, הונגריה – 8 ביוני 2001, טמפה, פלורידה, ארצות הברית) הייתה מרצה בטכניון, מדענית גרעין ישראלית, מומחית בתחום כורים אטומיים להפקת אנרגיה, לייצור חשמל והתפלת מים.
לקריאה נוספת
ע' 414 Handbuch österreichischer Autorinnen und Autoren jüdischer Herkunft, K.G.Saur, München 2002, Band I A-I
פלאט (נהר)
היסטוריה
סביב שנת 1832 שיפרו סוחרי הפרוות את השביל לאורך הנהרות פלאט, נורת פלאט וסוויטווטר לדרך שאפשרה מעבר של עגלות מנהר המיזורי עד הנהר גרין בוויומינג, שם נערכו מרבית מפגשי הרי הרוקי. ב-1834 הוביל בנג'מין בונוויל (Benjamin Bonneville), קצין בחופשה מצבא ארצות הברית, משלחת למערב שמומנה על ידי ג'ון ג'ייקוב אסטור. הם הסיעו עגלות לאורך שביל הפלאט, הנורת פלאט והסוויטווטר לנהר גרין בוויומינג של ימינו. הסופר הידוע וושינגטון אירווינג כתב תיאור של מסעותיו של בונוויל במערב שפרסם את בונוויל בארצות הברית.
קרב מיקולאייב
הקרב
בשעות הבוקר המוקדמות של 27 בפברואר, גורמים רשמיים אוקראיניים טענו כי הכוחות הרוסיים גורשו לחלוטין מהעיר, ואילו קים פרסם בטלגרם, "מיקולאייב הוא שלנו! תהילה לאוקראינה!" (Миколаїв наш! Слава України!). כמה חיילים רוסים נתפסו. העיר ספגה נזק רב.
Hold It Against Me
רקע וכתיבה
יציאתו של הסינגל תוכננה לסוף ינואר 2011, אך בשל הדלפה של המילים בתחילת החודש והדלפה של דמו ראשוני, ששרה כותבת השיר בוני מק'קיי עצמה, הוחלט להוציא את השיר מוקדם מהמתוכנן ב-11 בינואר 2011. תוך 4 שעות מרגע צאתו כבש השיר את כל מצעדי ההורדות הדיגיטליות של iTunes ושל אתרי הורדות חוקיים אחרים. בחלוף שבוע זכה השיר לכמות הורדות של 411,000 עותקים באתר iTunes, ובכך הפכה בריטני לאמנית עם כמות ההורדות הגדולה ביותר בשירות. השיר זכה ביום הראשון ליציאתו לכמות השמעות כוללת של 786 השמעות בכל תחנות הרדיו ברחבי העולם, בכל הפורמטים, וכך הפכה ספירס לאמנית עם כמות ההשמעות הגדולה ביותר ביום הראשון. במהלך השבוע הושמע השיר 4,400 פעמים והאזינו לו 45,000,000 מאזינים. יומיים לאחר צאתו הכריז בילבורד האמריקאי שתוך שבוע, עם עדכון טבלת השירים (שמתרחשת מדי יום רביעי), ייכנס השיר אל אחד מהמקומות הראשונים. וכך קרה, ב-19 בינואר הופיע הסינגל במקום הראשון במצעד הבילבורד הוט 100. בכך הפכה בריטני לאמנית הצעירה ביותר שמחזיקה בלהיטים במקום הראשון בבילבורד הוט 100 בשלושה עשורים רצופים; "Baby One More Time..." בשנות התשעים, "Womanizer" ו-"3" בעשור הראשון של המאה ה-21, ו-"Hold It Against Me" בשנת 2011, העשור השני של המאה ה-21. באתר יוטיוב, שתי גרסאות האודיו נצפו 15 מיליון פעמים עד ליציאת הקליפ, כל ארבעה עשר הטיזרים נצפו 15 מיליון צפיות, והקליפ עצמו זכה ל-10 מיליון צפיות בשלושה ימים. עד לתאריך 21 בפברואר זכה השיר לכמות צפיות כוללת של 40 מיליון, באתר יוטיוב.
במצעד החצי שנתי של בילבורד שנערך בתחילת חודש יולי, זכתה ספירס בחמש קטגוריות, ביניהן השיר הטוב ביותר ברוב של 35.6% מההצבעות עם השיר Hold it against me.
בורשצ'יב
בשואה
בחורף 1942-1941 נחטפו צעירים יהודים מהעיר למחנות עבודה באזור טרנופול, שם הועבדו במחצבות, ונרצחו בסופו של דבר.
באפריל 1942 הוקם באזור העני של העיר גטו, בו רוכזו היהודים בצפיפות. לגטו הועברו יהודים רבים מיישובי הסביבה, ומעת לעת אירעו בו מעשי רצח בידי הגרמנים. ב-26 בספטמבר 1942 בוצעה בגטו אקציה ראשונה, במהלכה כ-100 יהודים, רובם קשישים וחולים, נרצחו במקום, וכ-800 יהודים שולחו למחנה ההשמדה בלז'ץ. קבוצת צעירים הועברה למחנה ינובסקה, שם נרצחו.
קבוצת פרטיזנים יהודים מהעיר, שנודעה בשם "בארשטשיווער באנדע" (כנופיית היהודים), ביצעה מספר פעולות נגד המשטרה האוקראינית, וב- 17 בנובמבר 1943 ביצעה פעולה לשחרור הכלואים בבית הסוהר בעיר, ובהם 20 יהודים. במהלך היתקלות עם הגרמנים בדצמבר 1943 התפזרה הקבוצה, וחלק מחבריה שמו קץ לחייהם כדי לא ליפול בידי הגרמנים.
סולימאנה קוליבאלי
קריירה בינלאומית
ב-27 באוגוסט 2022 ערך קוליבאלי את הופעת הבכורה שלו בנבחרת חוף השנהב, בתיקו 0-0 נגד נבחרת בורקינה פאסו במסגרת מוקדמות אליפות האומות האפריקאיות.
שלבי הסרטן
שיטות דירוג
לכל סוג של מחלת סרטן קיימת שיטת דירוג נפרדת. לחלק ממחלות הסרטן אין שיטת דירוג. אף שלחלק ממחלות הסרטן קיימות מספר שיטות דירוג שונות, השיטה המקובלת ביותר בעולם היא זו של הארגון הבינלאומי לטיפול בסרטן, UICC (Union for International Cancer Control).
קבוצות דירוג כלליות
קבוצות דירוג כלליות מסומנות בדרך כלל בספרות רומיות:
קופת חולים עממית
הקמה
בינואר 1934 התקיימה ועידה ארצית ראשונה של הקופה. באותה עת היו לקופה 13,600 חברים שקבלו שירות ב-43 סניפים. הקופה נהנתה מסיוע של ההסתדרות הציונית הדסה, שנומקה בעלויות הקמה ובכך שכ-4000 מחבריה הם נזקקים שאינם יכולים לשלם את מלוא המחיר של השירות.
עין רכש
מי המעיין נובעים בתוך שוקת בטון מוצלת שאורכה כ-5.5 מטרים, רוחבה 1.5 מ' ועומקה כ-40 ס"מ. סמוך למעין מבנה בטון ישן ובו משאבה. מי המעין צלולים וקרירים ונמצאים בהם דגים.
בערבית עין רכש נקרא עין אל-בֵּידא, שפירושו הנביעה הלבנה, על שם מחשופי הגיר הלבנים שבמדרונות הנחל.
אל-חביב א-סיד
ראש ממשלה
ב-26 ביוני 2015, למחרת הפיגוע בסוסה בחודש הרמדאן 2015, הבטיח א-סיד את סגירתם של 80 מסגדים על הסתה לאלימות.. הממשלה תכננה להפסיק את מימונם של ארגונים מסוימים לצורך מניעת פיגועים אחרים. כפי שהצהיר א-סיד, "הממשל נמצא תחת איום. ללא שיתוף הפעולה של כולם וללא הפגנת אחדות, לא נוכל לנצח במלחמה זו. ניצחנו בכמה קרבות והפסדנו באחרים, אולם מטרתנו היא לנצח במלחמה... מסגדים מסוימים ממשיכים להפיץ את תעמולתם ואת ארסם על מנת לקדם את הטרור. לא נסבול אף מסגד שאינו מציית לחוק".
ג'וזף סטלה
ביוגרפיה וקריירה
כשחזר לניו יורק ב -1913, הוא היה מוכן לנסות שוב את ארצות הברית. זו הייתה החלטה שהוא לא התחרט עליה, אף שכפי שציינה היסטוריון האמנות וונדה קורן, "הלם התרבות שלו מעולם לא עבר." הוא הפך לחלק מחוגי האמנים של אלפרד שטיגליץ וחוגי ולטר ארנסברג במנהטן ונהנה מקשרים קרובים עם עמיתו מנהיג תנועת הדאדה בניו יורק מרסל דושאן (סטלה וארנסברג ליוו את דושאן לחנות אספקת האינסטלציה בשנת 1917 לרכישת המשתנה הידוע לשמצה). כתוצאה מהאסוציאציות הללו, היו לו הזדמנויות רבות כמו שהכיר באירופה להיות בין רעיונות מוכרים ולראות אמנות חדשה ומתקדמת.
פמיניזציה (BDSM)
פמיניזציה/ ניוש (באנגלית: Feminization), הידועה גם כסיסיפיקציה, היא פעילות פטישיסטית, בה גבר עובר תהליך בו הוא לומד להתנהג כאישה בעלת תפקידים ומראה מסורתיים. תהליך הניוש לרוב נעשה בליווי או בשליטה של אישה דומיננטית. הגבר אשר עובר את התהליך נקרא מנויש או סיסי.
ניוש כחלק מBDSM
כמו כן, במידה והמנויש הוא אכן כנוע, הוא לרוב ישרת את השולטת באופן המצופה מנשים כנועות, תוך כדי נראות נשית. באינטראקציה כזו, נראה רבות לבוש של משרתת.
אינטראקציה מינית
ניוש יכול להיות בעצמו מעורר מינית כפטיש, או לחלופין כחלק ממשחק תפקידים מיני.
קרן רוסו
עבודות
בשנת 2008 תיעדה רוסו בווידאו תימהוני לונדוני בשם ויליאם ליטל, שנוהג לחפור מנהרות מתחת לביתו.
אפנצל אינר-רודן
חלוקה פנימית
הקנטון מחולק לשישה מחוזות, להם תפקיד מקביל לזה של רשות מקומית:
רשימת הפועלת והאשה הדתית
מצע
בתחום החינוך ביקשו נשות הרשימה להגדיל חלקה של המדינה בהקמת גנים ומעונות-יום דתיים עבור ילדים לאמהות עובדות ופיקוח של מוסדות אלה, וכן מאבק בתופעת ילדים עזובים וחסרי בית. בתחום השיכון הוצע להקים בממדים גדולים ובחסות המדינה להקלת מצבן של משפחות ברוכות ילדים, ובתחום העבודה להקים מסגרות מתאימות לנשים כדי שתחיינה חיים פרודוקטיביים.
הדיוויזיה הרביעית (קנדה)
אזור מרכז כוחות הקרקע והפעלה מחדש של 2013
ה-LFCA נוצר ב-1 בספטמבר 1991, ולקח את הפיקוד על מה שהיה בעבר אזור מיליציה מרכזית ויחידות צבא של הכוח הסדיר באונטריו מאזור צפון לייקהד ועד לגבול עם קוויבק. באותה נקודת זמן, ששת מחוזות המיליציה הכפופים אורגנו מחדש לארבעה: מחוז צפון אונטריו, מחוז לונדון, מחוז טורונטו ומחוז אוטווה, כל אחד מהם בחישוב חטיבה של חיילי מיליציה ומספר קטן של מטה תמיכה קבוע. מאוחר יותר באותו עשור, ב-1997, שוב אורגנו ארבעת מחוזות כוח המילואים לשלוש קבוצות חטיבות.
בזמן יצירתו בתחילת שנות ה-90, הוא שוכן בשטח הבסיס הקודם ולאחר מכן הועבר בסביבות 1993 למגדל המשרדים Place Nouveau ברחוב יונג מצפון לשדרת פינץ'; זה היה שנוי במחלוקת שכן משרדיו של מפקד האזור, מייג'ור-גנרל בריאן ורנון, שופצו בפאר, ומשכו ביקורת פוליטית ותשומת לב מהמבקר הכללי של קנדה.
בשנת 2013, ה-LFCA שונה ל"דיוויזיה הקנדית הרביעית". עם שינוי השם הזה, זכה המערך גם לחלק המזהה והשושלת ההיסטורית של הדיוויזיה שלחמה בשתי מלחמות העולם.
באנאט טמשוואר
באנאט טמשוואר או בנאט טמש היה מחוז הבסבורגי שהתקיים בין השנים 1718–1778. הוא היה ממוקם באזור של באנאט של ימינו, אשר נקרא על שם מחוז זה. הפרובינציה בוטלה בשנת 1778 ובשנה שלאחר מכן שולבה בממלכת הונגריה ההבסבורגית.
אנדראה דוביציוזו
משנת 2013 החל לרכב עבור קבוצת המפעל של דוקאטי וידוע גם בכינויו דזמו דובי.
אלונה איב
אלונה איב (נודעת גם בשם אלנה איב, ברוסית: Алёна Ив; נולדה ב-30 בנובמבר 1979) היא שחקנית ובמאית ישראלית. זוכת פרס אופיר לשחקנית הראשית הטובה ביותר לשנת 2020 על תפקידה בסרט אסיה.
חורף האימה
המפולות
באוסטריה גרמו מפולות השלג למותם של 135 בני אדם, בעיקר במדינות טירול, קרינתיה וזלצבורג. כפרים חרבו, כ-200 מבנים נהרסו וכ-350 דונם של חורש נפגעו.
לנה זידל
ביוגרפיה
זידל היא אמנית רב-תחומית שעוסקת ברישום, ציור ופיסול. בוגרת בצלאל, אקדמיה לאמנות ועיצוב ירושלים. בשנת 2016 זכתה בפרס ליצירה אמנותית ע"ש שושנה איש שלום. כמו כן זכתה בפרס האקדמיה לאמנות ועיצוב בצלאל בשנת 1987 ובפרס קרן התרבות אמריקה-ישראל (קרן שרת) בשנת 1983. עבודותיה נמצאות באוספים ציבוריים ופרטיים, ביניהם אוסף מוזיאון ישראל בירושלים, אוסף הגלריה לאמנות אום אל-פחם ואוסף ד"ר גדעון עפרת (אוסף קרן עופר לוין לאומנות ישראלית).
אגודת הנטורופתים בישראל
היסטוריה
בשנת 2002 אגודת הנטורופתים בישראל התמזגה עם אגודת הנטורולוגים, ביוזמתו של ד"ר דן קרת.
לוקמיה פרומיאלוציטית חריפה
שכיחות
APML מופיעה באופן זהה בגברים ובנשים כאחד. גיל אינו מהווה גורם. ישנם פחות מ-30 מקרים של APML בישראל בכל שנה.
גז אריזה
גזים אלה יכולים גם לשמש כגזי הדף במוצרי מזון (לדוגמה בקצפת המאוכסנת במכל תרסיס).
קרב אוחטירקה
הקרב
ב-24 בפברואר, כוחות רוסים נכנסו למחוז סומי, סמוך לערים סומי, שוסטקה ואוחטירקה. הלחימה החלה בשעה 7:30 בפאתי העיר לכיוון Velyka Pysarivka.
לאחר לחימה, העיר נכבשה על ידי כוחות רוסים ב-1 במרץ. המפקדה הצבאית הרוסי הוקמה בתחנת הרכבת המרכזית של העיירה. דווח על הוצאות להורג של אזרחים ועינויים על ידי כוחות רוסים החלו בתחילת מרץ.
סן חואן (יובל של הקולורדו)
הנהר סן חואן נשפך לנהר הקולורדו באגם פאוול, מאגר מים גדול, כשבפועל מהווים הקילומטרים האחרונים של נהר הסן חואן חלק מאגם פאוול שנוצר על ידי סכר קניון גלן. חלק גדול מהנהר משתרע במחוז סן חואן בניו מקסיקו ובמחוז סן חואן ביוטה. לאחרון יש גבול משותף עם שלוש מדינות אחרות בארבע הפינות. הנהר סן חואן זורם כמה קילומטרים צפונית לנקודת ארבע הפינות.
פרס חשין
הפרסים
פרס ש"ז חשין לחוקר צעיר מוענק לחוקר שגילו עד 40 שנים במועד הענקת הפרס, על סמך ההישגים האקדמיים של המועמד והצטיינות במחקר והפוטנציאל הגלום בהישגיו האקדמיים לעתיד לבוא. סכום הפרס 30,000 ש”ח.
הפרסים מוענקים בטקס חגיגי שנערך באוניברסיטה העברית בירושלים בנוכחות אנשי משפט בולטים. בטקס נושאים הזוכים בפרס הרצאה פומבית הקשורה לנושא מחקרם.
רכבות בישראל
מקום מדינת ישראל ואילך
בעקבות הקמתה של מדינת ישראל ב-1948 הוקמה חברת רכבת ישראל אשר הייתה מעתה אחראית על ניהול רשת הרכבות בתחומי מדינת ישראל. במהלך מלחמת העצמאות, במהלך השנים 1947–1949, נגרם נזק רב למסילות הרכבת בתחומי ישראל, ובמיוחד למסילת העמק, אשר לא הוקמה מחדש לאחר המלחמה בשל אילוצים כלכליים ומשום שהמסילה הייתה מיושנת ולא תאמה את יתר מסילות הרכבת בישראל.
פסק דין פדוטובה ואחרים נגד רוסיה
תגובות
בבלוג זכויות האדם "Oxford Human Rights Hub" העיר הכתב סטפנוס סטברוס כי פסק הדין "נראה כמשתמש בחוסר הרצון של הממשלה המשיבה להקים הגנה אמיתית". בכתיבתה בלוג "Völkerrechts", אווה מריה ברדלר "הצטערה על כך שבית המשפט לא התחשב בפסיקתו בסעיף 14", האוסר על אפליה במימוש זכויות האמנה, אך הוסיפה כי "תיקים התלויים ועומדים שיוגשו על ידי זוגות חד מיניים נגד אי הכרתה של פולין במערכות יחסים חד מיניות יתנו לבית המשפט הזדמנות לפרט את סעיף 14 בקביעתם". נטליה זוויאגינה, מנהלת המשרד של ארגון זכויות האדם הבינלאומי, אמנסטי אינטרנשיונל במוסקבה, אמרה כי פסק הדין "מהווה דרך המדגישה כי ממשלת רוסיה נמצאת בצד הלא נכון של ההיסטוריה".
רכבות בישראל
הרחבת רשת הרכבות
מספר פרויקטים מרכזיים צפויים להתבצע במהלך שנות ה-20 של המאה ה-21 הפרויקט הראשון כולל הוספת מסילת רכבת רביעית שתעבור ב"צוואר הבקבוק" של תעבורת הרכבות במרכז - בין תחנת הרכבת תל אביב - מרכז לתחנת הרכבת תל אביב - ההגנה. במסגרת הפרויקט מתוכננת גם הוספת שתי מסילות נוספות בקו תל אביב-לוד. פרויקט חשוב נוסף הוא קו הרכבת שיעבור בין ראשון לציון למודיעין דרך כביש 431, אשר יאפשר לנוסעים לעבור לקו הרכבת החדש תל אביב-ירושלים. הדבר יאפשר נסיעה ישירה ברכבת בין ירושלים למודיעין ולפרברי גוש דן. הפרויקט המרכזי השלישי שצפוי להתחיל עד 2020 הוא הבנייה המחודשת של קו כפר סבא-חדרה.
גוש דן
הקו הסגול, שלישי במספר, צפוי לעבור בין מסוף ארלוזורוב שבתל אביב עד לרמת אפעל שברמת גן, ושם להתפצל לשתי שלוחות: הצפונית, שתגיע לבר-אילן (ומתוכננת להגיע עד כפר גנים שבפתח תקווה), והדרומית צפויה להגיע עד לתחנת הטייסים. השלוחה הדרומית צפויה לעבור בשיבא, אור יהודה ויהוד. הקו יכלול 43 תחנות וצפוי להיפתח בשנת 2026.
נונאטאק גייטוויי
הנונאטאק ממוקם ליד ראשו של קרחון מקאיי;
אוריה הכהן (כהן גדול)
קורות חייו
בשנת 738 לפנה"ס, על פי האבן עזרא והמצודות, אוריה חתם על נבואת ישעיהו בתור עד נאמן, כנראה בשל צדקותו (חז"ל מזהים את האוריה שבישעיהו באוריהו בן שמעיהו). באותה שנה, אחז ציווה עליו לבנות בבית המקדש מזבח בתבנית המזבח שראה בדמשק. אוריה פיקח על הבניה, כך שכשחזר אחז מדמשק לירושלים המזבח היה כבר מוכן. הוא ציווה על אוריה שיקריב את כל הקרבנות על המזבח החדש, ואוריה עשה את כל מה שצווה.
אנריקו קייזה
תחילת הקריירה
לקראת עונת יצא קייזה בהשאלה לטראמו מהליגה הרביעית, תחת המאמן לואיג'י דל נרי. הוא היה לשחקן הרכב קבוע בקבוצה, כבש חמישה שערי ליגה ב-31 הופעות, וסייע לקבוצתו לסיים במקום השלישי. עונה לאחר מכן הושאל פעם נוספת, הפעם לקייטי מהליגה השלישית, במדיה כבש שישה שערי ליגה כאשר הקבוצה סיימה את העונה במקום ה-12 בלבד.
בעונת 1992/1993, עם הגיעו של סוון-יוראן אריקסון לתפקיד המאמן, חזר קייזה לסגל סמפדוריה. הוא קיבל הזדמנויות בעיקר בעמדת הקשר, ותרם שער ליגה אחד ב-26 הופעות, כאשר קבוצתו סיימה את העונה במקום השביעי. על אף שזכה להזדמנויות, לא הצליח קייזה להרשים את הצוות המקצועי, ועונה לאחר מכן הושאל פעם נוספת, הפעם למודנה מהסרייה ב'. מבחינה אישית הצליח קייזה להרשים כאשר היה לשיאן ההופעות (36) והשערים (14) של קבוצתו בליגה, אך ברמה הקבוצתית חווה עם הקבוצה עונה חלשה שהסתיימה בירידה לליגה השלישית. לקראת עונת 1994/1995 יצא קייזה להשאלה רביעית מסמפדוריה לקרמונזה, ששיחקה באותה העונה בליגה הבכירה. קייזה היה מהגורמים הבולטים להישארותה של קרמונזה בליגה הבכירה בתום העונה, כאשר פעם נוספת כבש 14 שערי ליגה והיה למלך שערי הליגה של קבוצתו.
גבריאל דארקו
קריירה
בשנת 2018 שיחק בתפקיד ראשי לצד טיי ווד בסדרת הטלוויזיה "ריבוט: קוד המגינים". באותה שנה שיחק בסרט הטלוויזיה "Zombie at 17", ובתפקיד חוזר בסדרת הטלוויזיה "אימפולס".
אנריקו קייזה
פיורנטינה
קייזה פתח היטב את עונת 2001/2002 עם חמישה שערים בחמשת מחזורי הפתיחה, אלא שבמחזור החמישי מול ונציה, בו כבש קייזה לאחר שש דקות בלבד, ספג פציעה חמורה בברכו שהשביתה אותו לשנה מהמגרשים. בהיעדרו של קייזה ובעקבות קשיים כלכליים אליהם נקלע המועדון, נשרה פיורנטינה לסרייה ב' בתום העונה, לפני שהורדה שתי ליגות נוספות לאחר שהודיעה על פשיטת רגל. הירידה סימנה את סיום דרכו של קייזה בקבוצה, עם 34 שערי ליגה ב-59 הופעות.
המלחמה ההבסבורגית-עות'מאנית (1663–1664)
מערכת 1663
למפקד ההבסבורגי מונטקוקולי היו רק 12,000 לוחמיו ו-15,000 כוחות הונגרים-קרואטים של מיקלוש זריני להתנגד לטורקים.
בנז'מן מנדי
קריירה בינלאומית
ב-17 במאי 2018 זומן לסגל לקראת טורניר מונדיאל 2018 שנערך ברוסיה, והיה שותף בזכייה בו.
ניר גונטז'
ביוגרפיה
גונטז' היה כתב במקומון "זמן תל אביב" של "מעריב". ככתב העיתון חשף כי לאסמאעיל הנייה אחיות בעלות אזרחות ישראלית המתגוררות בנגב. לאחר מכן עבר לכתוב ב"ידיעות אחרונות" ומונה בהמשך לכתב הפלילים של העיתון, בו שימש בתפקיד עד לשנת 2011. ב-2008 חשף בעיתון את התיק המשפטי של המחבל סמיר קונטאר שנאסר עד אותה עת לפרסום, ופורסם רק לאחר עתירה לבית המשפט.
למתנדבים בעם
כשמו של השיר נקראה לפחות קבוצת חלוצים וחלוצות אחת, אשר חבריה היו ממייסדי קבוצת קריית ענבים בתקופת העלייה השלישית.
Celebration: The Video Collection
ביקורת והצלחה
בנוסף למהודה הרגילה של האלבום, יצאו לאלבום מספר גרסאות נוספות ביניהם גרסת האייטונס אשר כוללת חלק מהשירים באלבום בגרסת האודיו שלהם.
חומר הזגה
חומר הֲזָגָה (באנגלית: Glazing agent או polishing agent) הוא חומר טבעי או סינתטי, המשמש כתוסף מזון בתעשיית המזון. חומר הזגה מספק מעטפת שעוותית אחידה לזיגוג מוצרי מזון, על מנת לשמור מאובדן לחות ולתת ברק. למשל, פירות רבים מצופים בשעווה להארכת חיי המדף שלהם, בתהליך הקרוי ״דינוג״.
דינוג
דינוג (באנגלית waxing) הוא תהליך של ציפוי או הזגה של פירות וירקות בשעווה (דונג). ראשית מסירים את השעווה הטבעית של הפרי, לרוב בשטיפה, ולאחר מכן מצפים את הפרי בשעווה טבעית או סינתטית מבוססת-נפט.
מריון דנהוף
מַריוֹן הֶדָה אילזֶה, הרוזנת דֶנהוֹף (בגרמנית: Marion Hedda Ilse Gräfin Dönhoff; 2 בדצמבר 1909 – 11 במרץ 2002) הייתה עיתונאית וסופרת גרמנייה פורה, מהחשובות והמשפיעות בגרמניה שלאחר מלחמת העולם השנייה. רוזנת, שהייתה העורכת הראשית של "די צייט" והמוציאה לאור שלו במשך שנים רבות. ממשתתפי קשר ה-20 ביולי, כנגד היטלר.
לוקאש סקורופסקי
לוקאש סקורופסקי (בפולנית: Łukasz Skorupski; נולד ב-5 במאי 1991 בזאבז'ה, פולין) הוא כדורגלן פולני המשחק בעמדת השוער בבולוניה ובנבחרת פולין.
תאגיד מים וביוב
תאגיד מים וביוב במדינת ישראל הוא אגודת מים, חברה לשירות ציבורי שתפקידה לתת שירותי מים וביוב בתחומיה של רשות מקומית או התאגדות של מספר רשויות מקומיות, הפועלות מכוח חוק תאגידי מים וביוב, תשס"א-2001. נכון לשנת 2019 פועלים בישראל 55 תאגידי מים וביוב המשרתים 6.6 מיליון אזרחים.
היסטוריה
על מנת לתקן מצב זה, הוחלט להנהיג רפורמה, אשר במסגרתה חוקק חוק תאגידי מים וביוב, תשס"א-2001 אשר מחייב את הרשויות המקומיות להעביר את סמכויותיהן לידי חברה מקצועית.
בוצין דמשקאי
בּוּצִין דַּמַּשְׂקָאִי (שם מדעי: .Verbascum damascenum Boiss) הוא צמח עשבוני דו-שנתי, מזרח ים-תיכוני נדיר נושא פרחים צהובים ערוכים בתפרַחת ממשפחת הלועניתיים. מין זה גדל מסוריה ועד הרי מול הלבנון, ובישראל הוא גדל בבתות ובמעזבות בגולן ובחרמון ברום של 900 מ' ומעלה. המין מאופיין בגובה 45 עד 80 ס"מ, בעלים פשוטים וב-5 זירים מכוסים בשערות סגולות-ארגמניות או צהובות . רק בוצין דמשקאי ניחן בפולימורפיזם של צבע שערות האבקן. הפרחים ממוקמים בניצב למישור הקרקע, כלומר הם בעלי עמדה אנכית ולא אופקית כשאר הצמחים בעלי פרחי גלגליים.
מאפיינים
צמח עשבוני דו-שנתי נמוך, וגובהו 45 עד 80 ס"מ, ומכוסה בשערות מסועפות (דמויות אילן).
האבקנים 5, הזירים קבועים על הכותרת, במרכזה, לסירוגין עם אונות הכותרת. האבקנים סימטריים זהים בעלי מאבק דמוי כליה. הזירים שעירים לכל אורכם מלבד שני הזירים של שני האבקנים הקדמיים שהם קירחים בחלקם העליון, צבע השערות הארוכות והפסוקות על זירי האבקנים סגול-ארגמן. ניתן למצוא באותה אוכלוסייה מופע של בוצין עם אבקנים צהובים, מופע של בוצין עם אבקנים סגולים ופרטים של בוצין ששלושת האבקנים התחתונים סגולים ואילו השניים העליונים צהובים. מופע אחרון זה שכיח מאוד בחרמון הגבוה בחגורת רום שבין 2200 עד 2750 מטר. בצפון הגולן צבע האבקנים הוא כמעט תמיד צהוב ובחרמון ישנן אוכלוסיות בהן צבע האבקנים הוא לרוב סגול אך קל למצוא יוצאי דופן לדגם של פיזור גיאוגרפי זה.
תפוצה ובית גידול
בוצין דמשקאי גדל מסוריה ועד הרי מול הלבנון, ובישראל הוא מצוי בחרמון, נדיר ברמת הגולן. מין זה גדל בבתות, בעיקר בבתי-גידול טבעיים, אך גם בקרבת האדם.
מיקסטורה
מיקסטורות שניוניות
בפנטזיה מאת שומאן אופוס 17 פרק 3 בתיבה שנייה מופיע האקורד רביעית מז'ורית.
מנחם אריך קליבנסקי
תולדות חייו
קליבנסקי עצמו ומשפחתו גורשו מקלן מזרחה ברכבת ביולי 1942, ונורו ביער ליד מינסק לבורות הריגה.
קאריון קרוס
קווין קיסר (באנגלית: Kevin Kesar; נולד ב-19 ביולי 1985) הידוע יותר בשם הבמה שלו, קאריון קרוס הוא מתאבק אמריקאי, המופיע בארגון ההיאבקות WWE, בתוכנית סמאקדאון.
Lucha Underground (2015–2018)
בין השנים 2015 ל-2016, קרוס עבד במספר קרבות חושך (קרבות שלא שודרו בטלוויזיה) עבור ארגון ההיאבקות Lucha Underground. ב-11 ביולי 2018, קרוס חזר לארגון, כשהציג הפעם דמות חדשה בשם "הארנב הלבן", ומסר את שרביט העץ שלו לפול לונדון והורה לו "לרצוח" את מסקריטה סגראדה בדם קר כדי להוביל את שבט הארנבים למאורתה הסודית.
Impact Wrestling (2018–2019)
ב-9 באוגוסט בפרק של התוכנית Impact, קרוס עזר לאוסטין אריס לזכות באליפות העולם של אימפקט נגד אדי אדוארדס, זאת לאחר שהוא ביצע על האחרון את מהלך הסאיטו סופלקס. כעבור שבוע, אריס הכריז על קרוס כ"פוליסת הביטוח" שלו. מי שהצטרף לשניים היה מוס, שבגד באדוארדס במהלך קרב זוגות, שהתקיים ב-30 באוגוסט. באירוע באונד פור גלורי, שנערך ב-14 באוקטובר, קרוס ומוס נוצחו על ידי אדי אדוארדס וטומי דרימר. בקרב המרכזי של האירוע, קרוס ומוס היו בפינת הזירה של אריס, כאשר האחרון הפסיד את התואר לג'וני אימפקט.
מנהרת קווינסויי
כריית המנהרה
במהלך עבודות הכרייה הוצאו מבטן האדמה למעלה מ-1.2 מיליון טונות של סלעים וחומרים אחרים. שלוש שנים לאחר תחילת הכרייה נפגשו המנהרות שניכרו משני עברי הנהר בסטייה של פחות מאינץ' אחד. 1,700 פועלים עבדו בכריית המנהרה והשלמתה, ו-17 נספו במהלך העבודות. המנהרה נחנכה על ידי המלך ג'ורג החמישי ב-18 ביולי 1934 בנוכחות קהל של 200 אלף איש.
תיאור המנהרה
למנהרה פרופיל קשתי ועל כן לכלי הרכב הנוסעים בה נקבעה מגבלת גובה של 3.9 מטרים בשני הנתיבים הצדדיים ו-4.75 מטרים בשני הנתיבים המרכזיים. כלי רכב נושאי מטען מוגבלים לגובה של 3.5 מטרים ואוטובוסים נדרשים לנסוע תמיד בנתיבים המרכזיים.
מנוע מנסון
שיפורים אחרים
לא ידועים שימושים פרקטיים במנוע מנסון, אך מנועי מנסון-גייס נמכרים כצעצועים מכניים וקיימת קהילה של בוני מנועי אוויר חם שעוסקים בבנייה ופיתוח שיפורים נוספים למנוע.
פנלופה (סרט)
עלילה
לפני דורות, אחד מבני משפחתה נטש משרתת אותה הכניס להריון. המשרתת התאבדה ואמה הזועמת, מכשפת הכפר (מייקל פיסט) הטילה קללה על משפחת ווילהרן. לפי הקללה הבת הבאה שתיוולד למשפחה תהיה עם פני חזיר, עד ש'אדם במעמדה' יאהב אותה. במשך חמישה דורות, נולדו למשפחת ווילהרן רק בנים, ואז נולדה פנלופה. ג'סיקה (קת'רין או'הרה), אמה מוכת הזעזוע של פנלופה בטוחה שהקללה תוכל להתבטל אם רק תינשא לגבר ממעמד האצילים.
סיפור המעצר של ונדרמן מתפרסם בצהובונים, וגורם להם לפקפק בשפיותו. על מנת לטהר את השם שלו, ונדרמן, מאחד כוחות עם למון, במטרה להשיג תמונה של פנלופה. הם בוחרים במקס קמפיון (ג'יימס מק'אבוי), אריסטוקרט צעיר שאיבד את כל הונו המשפחתי להימורים, וזקוק נואשות לכסף. הם משלמים לו עבור ההתחזות, ומשתילים מצלמה ומכשיר ציתות בג'קט שלו, כך שיוכל להשיג תמונה של פנלופה. לאחר ששוחח מספר ימים עם פנלופה דרך זגוגית חד-סטרית, מקס נכבש באופן בלתי צפוי על ידי הקסם שלה, והיא מאפשרת לו לראות את פניה. הוא אמנם נדהם בהתחלה, אך לא נרתע ממנה. אלא שאז הוא מפעיל בטעות את המצלמה הנסתרת ואומר 'לעזאזל', מה שגורם לפנלופה לברוח בדמעות מהחדר.
הפקה
את התסריט לסרט כתב לסלי קאבני. מרילין קאי כתבה נובלה המבוסס על התסריט. ג'ובי טלבוט כתב את פסקול הסרט.
טינאריוון
טינאריוון (באנגלית: Tinariwen; בטאמאשק: ⵜⵏⵔⵓⵏ, "מדבריות") הוא הרכב זוכה גראמי של מוזיקאים משבטי הטוארג ממדבר סהרה, מאזור צפון מאלי. ההרכב הוקם ב-1979, אך החל לאסוף עדת מעריצים ב-2001, עם הופעות בפסטיבלים בצפון מאלי ובפסטיבל רוסקילדה בדנמרק. הפופולריות שלהם גדלה עם שחרור האלבום Aman Iman ב-2007, שזכה לאהדת המבקרים.
השנים המוקדמות
בסוף שנות ה-70, אג אלחאביב הצטרף למוזיקאי טוארג נוספים, באזור צפון אלג'יריה, כשהם חוקרים את המוזיקה הצפון אפריקאית וכן את המוזיקה המערבית של אותה תקופה, כגון אלביס פרסלי, לד זפלין ועד לבוב מארלי. ההרכב החל לנגן בעיקר במסיבות ובחתונות, ללא שם משלהם, כשהסביבה החלה לכנותם Kel Tinariwen, כלומר "ילדי המדבר" בטאמאשק.
ב-1980, השליט הלובי מועמר קדאפי הוציא צו הקורא לכל גברי טוארג הצעירים המתגוררים באופן בלתי-חוקי בלוב לקבל הכשרה צבאית. קדאפי חלם להקים "חטיבה סהרית" שתהיה מורכבת ממיטב לוחמי הטוארג, כדי לקדם את שאיפות כיבושיו, בעיקר בצ'אד ובניגריה. אלחביב ושאר חברי ההרכב נענו לקריאה ורכשו הכשרה צבאית במשך תשעה חודשים. ב-1985 הם נענו לקריאה דומה, הפעם ממנהיגי תנועת הטוארג בלוב, והכירו מוזיקאים נוספים בתהליך. ההרכב, שכעת גדל והפך לקולקטיב עם שם - טינאריוון, חרת על דגלו ליצור שירים על האתגרים שניצבים בפני אנשי הטוארג, תוך כדי שהם מקימים אולפן ארעי במדבר עם הבטחה להקליט מוזיקה חינם למי שיספק קלטות שמע (קסטות) ריקות. קלטות אלו הוחלפו בצורה נרחבת ברחבי אזור הסהרה.
הכרה בינלאומית
ב-2010, טינאריוון יצגו את אלג'יריה בטקס הפתיחה של גביע העולם בכדורגל של אותה שנה בדרום אפריקה, והמשיכו לסיבוב הופעות בארצות הברית. ב-2011 הלהקה הוציאה לאור את אלבום החמישי, Tassilli, שכלל הופעות אורח של אמנים מערביים, כגון קיפ מלון מ-TV on the Radio ו-The Dirty Dozen Brass Band.
אורסולה ברנז
קורות חייה
בשנת 2000 נתמנתה לסגן בכיר ליו"ר החברה וביולי 2009 נתמנתה למנכ"ל זירוקס. ובשנת 2010 נתמנתה ליושב ראש זירוקס ובכך הייתה לאפרו אמריקאית האישה הראשונה שנתמנתה ליושבת ראש אחת החברות הגדולות.
סיריוס (יישוב)
היסטוריה
ב-1 בפברואר 2020 ממשלת רוסיה הנפיקה הנחיה להצמדת השם סיריוס לשטח הגאוגרפי. ב-14 בפברואר, צירי מועצת העיר סוצ'י אימצו החלטה רשמית לקיים דיונים פומביים על שינוי ההרכב העירוני של עיר הנופש סוצ'י. הדבר הוסבר בקבלת בקשות מ-892 אזרחים המציעים לחלק את העיר לשני חלקים, אך לא הובאה כל ראיה לכך.
ממשל
התוכנית מגדירה חמישה חברים עם שלושה מנדטים כל אחד. המספר הכולל של צירי המועצה הוא 15 חברים.
בחודש יולי 2020 נודע כי עקב שינויים בחקיקה הפדרלית מבחינת הגדלת התקופה משישה חודשים לשנה, הקמתם של גופי ממשל עצמי מקומיים של סיריוס לא תתקיים עד ל-1 בינואר 2021, כפי שתוכנן תחילה, אלא עד ל-1 ביולי 2021, אשר פירושו דחיית הבחירות מספטמבר 2020 למחצית הראשונה של 2021.
קנסייטו
היסטוריה
מפלגת קנסיי הונטו התמזגה עם מספר מפלגות קטנות ב-1910, כדי ליצור את מפלגת ריקן קוקומינטו.
נקודת טרור (אנטארקטיקה)
הנקודה מהווה את הגבול המזרחי של מפרץ פוג.
עבד א-רחמן אל-כוואכבי
ביוגרפיה
בהיותו בקהיר פרסם את ספריו וכן שורת מאמרים ב"אל-מנאר", העיתון של ידידו רשיד רדא. מקהיר יצא כוואכבי למסעות בחצי האי הערבי ובמזרח אפריקה.
דומא (סרט)
עלילה
עביר, יוצרת הצגת תיאטרון בובות שנושאת את השם 'דומא' ועוסקת בנושא הפגיעה המינית בקרב החברה הערבית בארץ. היא מחליטה לקחת מצלמה ולצאת למסע מצפון הארץ ועד לדרומה לתיעוד סיפוריהן של נשים ערביות נפגעות אלימות מינית, זאת לאחר שהפנימה כי הקהל הדיר את רגליו מההצגה בגלל היות הנושא טעון. ארבע גיבורות מעזות לחשוף את סיפוריהן הכמוסים ואת האלימות המינית שחוו במעגל המוכר של משפחותיהן ומכריהן. כולן מחפשות את הדרך לבטא ולנפץ את מערכות ההשתקה שהופעלו עליהן מצד משפחותיהן והחברה כולה.